
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՓՈՓՈԽՈՒԹՅՈՒՆՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ


1. Ընթացիկ իրավիճակը և իրավական ակտի ընդունման անհրաժեշտությունը.
[bookmark: _GoBack]««Հայաստանի Հանրապետության 2026 թվականի պետական բյուջեի մասին» օրենքում վերաբաշխում և փոփոխություններ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) ընդունման անհրաժեշտությունը պայմանավորված է հետևյալ հանգամանքներով.
· ՀՀ կրթության, գիտության, մշակույթի և սպորտի նախարարի 07.11.2023թ.  N 2326-Ա/2, 04.12.2024թ. N 2311-Ա/2, 30.09.2025թ. N 2343-Ա/2 և 23.01.2026թ. N 87-Ա/2 հրամանների (կցվում են) համաձայն 2024-2026 թվականներին նախատեսվել էր ձեռք բերել գիտական սարք/սարքավորումներ՝ գիտական կենտրոնները ժամանակակից սարքավորումներով վերազինելու նպատակով։ 2024 թվականին ծախսվել է 3,982.2 մլն դրամ, 2025 թվականին՝  1,874.8 մլն դրամ, իսկ 2026 թվականին հաստատվել է  2,250.0 մլն դրամ:
2026 թվականի բյուջետային գործընթացի շրջանակում բյուջետային հայտերի ամփոփման արդյունքում ՀՀ ֆինանսների նախարարությունն արձանագրեց, որ ՀՀ կրթության, գիտության, մշակույթի և սպորտի նախարարության կողմից ներկայացված ծախսային առաջարկները զգալիորեն գերազանցում են 2026-2028 թվականների պետական միջնաժամկետ ծախսային ծրագրով (ՄԺԾԾ) հաստատված ծախսային չափաքանակները, որոնք հաստատվել էին՝ ելնելով միջնաժամկետ հարկաբյուջետային հնարավորություններից: Ուստի 2026 թվականի վերանայված բյուջետային հայտը համապատասխանեցվեց 2026-2028 թվականների ՄԺԾԾ չափաքանակներին և սարք/սարքավորումների գծով անհրաժեշտ 7,410.0 մլն դրամի փոխարեն 2026 թվականի համար հաստատվեց ընդամենը 2,250.0 մլն դրամ, իսկ մնացած 5,160.4 մլն դրամը դիտարկվեց որպես առաջնահերթություն և ներառվեց «Հայաստանի Հանրապետության 2026 թվականի պետական բյուջեի մասին» օրենքի N 6 հավելվածում (11.23 կետ): 
Հիմք ընդունելով «Հայաստանի Հանրապետության 2026 թվականի պետական բյուջեի մասին» օրենքի N 6 հավելվածը՝ մրցունակ գիտական գործունեության համար նպաստավոր ենթակառուցվածքների զարգացման գործընթացն ապահովելու նպատակով ՀՀ կրթության, գիտության, մշակույթի և սպորտի նախարարության բարձրագույն կրթության և գիտության կոմիտեն «Գնումների մասին» ՀՀ օրենքի 15-րդ հոդվածի 6-րդ կետի համաձայն 2026 թվականին, մինչև ֆինանսական միջոցներ հատկացնելը, կնքել են 1,567.3 մլն դրամի պայմանագրեր (ցանկը կցվում է)` պայմանով, որ դրանց  շրջանակներում գնում կարող է կատարվել անհրաժեշտ ֆինանսական միջոցներ նախատեսվելու դեպքում: Սակայն կնքված պայմանագրերը կարող են լուծվել, եթե այն կնքելու օրվան հաջորդող վեց ամսվա ընթացքում պայմանագրերի կատարման համար ֆինանսական միջոցներ չնախատեսվեն: Ուստի «1162. Գիտական և գիտատեխնիկական հետազոտությունների ծրագիր» ծրագրի «32004. Գիտական կենտրոնները ժամանակակից սարքավորումներով վերազինում ու համատեղ օգտագործման գիտական սարքավորումների կենտրոնների ստեղծում» միջոցառումանը հատկացվում է 1,567.3 մլն դրամ, որի արդյունքում 12 գիտական կենտրոններ կվերազինվեն 21 սարքավորումներով:
· ՀՀ կրթության, գիտության, մշակույթի և սպորտի նախարարի 13.03.2026թ.  N 388-Ա/2, 13.03.2026թ. N 390-Ա/2, 13.03.2026թ. N 391-Ա/2 հրամանների (կցվում են) համաձայն հայտարարվել են համապատասխանաբար «Հայաստանի Հանրապետության գիտական կազմակերպություններում արտերկրի գիտնականների «PostDoc-Armenia–2026»» «Հեռավար լաբորատորիաների հիմնադրման ծրագիր-2026» և «Հայաստանի Հանրապետության գիտական համայնքին արտերկրի գիտնականների ինտեգրում – 2026» մրցույթները։ 
2026 թվականի բյուջետային գործընթացի շրջանակում բյուջետային հայտերի ամփոփման արդյունքում ՀՀ ֆինանսների նախարարությունն արձանագրեց, որ ՀՀ կրթության, գիտության, մշակույթի և սպորտի նախարարության կողմից ներկայացված ծախսային առաջարկները զգալիորեն գերազանցում են 2026-2028 թվականների պետական միջնաժամկետ ծախսային ծրագրով (ՄԺԾԾ) հաստատված ծախսային չափաքանակները, որոնք հաստատվել էին՝ ելնելով միջնաժամկետ հարկաբյուջետային հնարավորություններից: Ուստի 2026 թվականի վերանայված բյուջետային հայտը համապատասխանեցվեց 2026-2028 թվականների ՄԺԾԾ չափաքանակներին և «1162. Գիտական և գիտատեխնիկական հետազոտությունների ծրագիր» ծրագրի «11005. Գիտական և գիտատեխնիկական գործունեության գիտական դրամաշնորհային հետազոտություններ» միջոցառման գիտական և գիտատեխնիկական գործունեության գիտական դրամաշնորհային հետազոտությունների համար հաստավեց 8,471.17 մլն դրամ, իսկ վերոնշյալ մրցույթների համար անհրաժեշտ 1,098.4 մլն դրամը դիտարկվեց որպես առաջնահերթություն և ներառվեց «Հայաստանի Հանրապետության 2026 թվականի պետական բյուջեի մասին» օրենքի N 6 հավելվածում (11.22 կետ)։ 
Բոլոր հայտարարված մրցույթները ներառված են ՀՀ կառավարության 2021-2026 թվականների գործունեության միջոցառումների գիտության բաժնի 29.4 Վերաինտեգրման կամ հեռավար ղեկավարվող լաբորատորիաների ստեղծում կետում։ Երկու մրցույթների փորձաքննության փուլը ավարտվել է և մեկ մրցույթ՝ Հեռավար լաբորատորիաների հիմնադրման ծրագիր-2026, գտնվում է ավարտական փուլում։  Բարձր միավորներ ստացած հայտերը ենթակա երաշխավորվելու են ֆինանսավորման։ Ընդհանուր 2026 թվականի համար անհրաժեշտ է  789.6 մլն դրամ՝ որից 366,9 մլն դրամ ուղղվում է պետական ոչ առևտրային կազմակերպություններին, 422,7 մլն դրամ ուղղվում է հիմնադրամներին:
Միաժամանակ «1240. Ակադեմիական քաղաքի ստեղծում» ծրագրի «32001. Ակադեմիական քաղաքի նախագծման, կառուցման և բովանդակային գործընթացների ապահովում» միջոցառման գծով 2,356.9 մլն դրամ նվազեցումը պայմանավորված է՝ Ակադեմիական քաղաքի տարածքի նկատմամբ հանրության գերակա շահ ճանաչելու և դրանից բխող գործընթացները ավարտված չլինելու, ինչպես նաև Ակադեմիական քաղաքի գլխավոր հատակագծի հաստատման գործընթացները դեռևս ավարտված չլինելու հանգամանքներով։ Հետևաբար, համապատասխան ֆինանսական միջոցները չեն օգտագործվել, և առաջացել է դրանք այլ առաջնահերթ ուղղություններով վերաբաշխելու հնարավորություն։
2. Առաջարկվող կարգավորման բնույթը
[bookmark: _Hlk195524426]Վերոնշյալ գործընթացն ապահովելու նպատակով Նախագծով առաջարկվում է «Հայաստանի Հանրապետության 2026 թվականի պետական բյուջեի մասին» օրենքում, ՀՀ կառավարության 2025 թվականի դեկտեմբերի 25-ի «Հայաստանի Հանրապետության 2026 թվականի պետական բյուջեի կատարումն ապահովող միջոցառումների մասին» N 1910-Ն որոշման NN NN 3, 4, 5, 9, 9.1 և 10 հավելվածներում միջծրագրային վերաբաշխման միջոցով «1240. Ակադեմիական քաղաքի ստեղծում» ծրագրի «32001. Ակադեմիական քաղաքի նախագծման, կառուցման և բովանդակային գործընթացների ապահովում» միջոցառման գծով նախատեսված ֆինանսական միջոցներից  2,356.9 մլն դրամից ուղղել համապատասխանաբար «1162. Գիտական և գիտատեխնիկական հետազոտությունների ծրագիր» ծրագրի «11005. Գիտական և գիտատեխնիկական գործունեության գիտական դրամաշնորհային հետազոտություններ» միջոցառմանը 789,6 մլն դրամ և «32004. Գիտական կենտրոնները ժամանակակից սարքավորումներով վերազինում ու համատեղ օգտագործման գիտական սարքավորումների կենտրոնների ստեղծում» միջոցառմանը 1,567.3 մլն դրամ:

3. ՀՀ կառավարության որոշման նախագծի մշակման գործընթացում ներգրավված ինստիտուտները, անձինք և նրանց դիրքորոշումը
[bookmark: _Hlk195524886]Նախագիծը մշակվել է ՀՀ կրթության, գիտության, մշակույթի և սպորտի նախարարության բարձրագույն կրթության և գիտության կոմիտեի կողմից: 

4. Ակնկալվող արդյունքը
Նախագծի ընդունման արդյունքում հնարավոր կլինի ապահովել.
· ՀՀ կառավարության 2021 թվականի նոյեմբերի 18-ի N 1902-Լ որոշմամբ հաստատված ՀՀ կառավարության 2021-2026 թվականների գործունեության միջոցառումների ծրագրի գիտության ոլորտի 27.1 միջուցառման կատարումը, համաձայն որի անհրաժեշտ է շարունակել Գիտական կենտրոնները ժամանակակից սարքավորումներով վերազինմանն ուղղված ծրագրի իրականացումը:
· ՀՀ կառավարության 2021 թվականի նոյեմբերի 18-ի N 1902-Լ որոշմամբ հաստատված ՀՀ կառավարության 2021-2026 թվականների գործունեության միջոցառումների ծրագրի Գիտության բաժնի 29.4 Վերաինտեգրման կամ հեռավար ղեկավարվող լաբորատորիաների ստեղծում միջոցառման իրականացումը:  

5. ՀՀ կառավարության որոշման նախագծի ընդունման կապակցությամբ լրացուցիչ ֆինանսական միջոցների անհրաժեշտության և պետական բյուջեի եկամուտներում ու ծախսերում սպասվող փոփոխությունների մասին
Նախագծի ընդունման կապակցությամբ ՀՀ պետական կամ տեղական ինքնակառավարման մարմինների բյուջեներում եկամուտների և ծախսերի ավելացում կամ նվազեցում չի նախատեսվում: 
Հարկ է նշել նաև, որ նվազեցվող միջոցառման գծով մինչև տարեվերջ ֆինանսական միջոցների վերականգնման անհրաժեշտությունը բացակայում է:

[bookmark: _Hlk195525052]6. ՀՀ կառավարության որոշման նախագծի ընդունման կապակցությամբ այլ իրավական ակտերի նախագծերի կամ դրանց ընդունման անհրաժեշտության բացակայության մասին
Նախագծի ընդունմամբ այլ իրավական ակտերում փոփոխություններ կատարելու անհրաժեշտությունը բացակայում է:

7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ
Նախագծի ընդունումը բխում է ՀՀ կառավարության 2021 թվականի նոյեմբերի 18-ի N 1902-Լ որոշմամբ հաստատված ՀՀ կառավարության 2021-2026 թվականների գործունեության միջոցառումների ծրագրի Գիտության բաժնի 27-րդ կետի Մրցունակ գիտական գործունեության համար նպաստավոր ենթակառուցվածքների զարգացում նպատակի 27.1 միջոցառումից, ինչպես նաև 29-րդ կետի Գիտության ոլորտում պետական ֆինանսավորման արդյունավետության բարձրացում նպատակի 29.4 միջոցառումից:



